b"\n_START_ARTICLE_\nRazer\n_START_SECTION_\nHist\xc3\xb2ria\n_START_PARAGRAPH_\nRazer va comen\xc3\xa7ar a l\xe2\x80\x99any 1998 com a una empresa que es deia Karna LCC  i que estava dirigida per Robert Krakoff. Aquesta empresa va adquirir components d\xe2\x80\x99alta tecnologia que es van fer servir per a diferents productes que eren aplicables a molts camps, com la medicina. Robert Krakoff va con\xc3\xa8ixer a Min-Liang Tan i van comen\xc3\xa7ar a pensar diferents dissenys de productes per als gamers._NEWLINE_A l\xe2\x80\x99any 1999 Karnna LCC va treure el seu primer producte destinat al Gaming, un ratol\xc3\xad d\xe2\x80\x99alta precisi\xc3\xb3, el BOOMSLANG. Va ser el primer producte Gamer d\xe2\x80\x99alta tecnologia. _NEWLINE_A l\xe2\x80\x99any 2000 Karna LCC va tenir una caiguda financial i va haver de fer fora a tots els treballadors i tancar. Per\xc3\xb2 Min-Liang Tan va buscar a Robert Krakoff i van comprar els drets de l\xe2\x80\x99empresa de Razer, amb els diners que havien guanyat a Karna LCC i van tornar a treure l\xe2\x80\x99empresa a la llum amb el llan\xc3\xa7ament del DiamondBlack un dels productes de Gaming m\xc3\xa9s venuts de la hist\xc3\xb2ria._NEWLINE_A l\xe2\x80\x99any 2006 Razer fa una col\xc2\xb7laboraci\xc3\xb3 amb Microsoft, amb la tecnologia de Razer Microsoft treu el seu primer producte de Gaming, el Habu, un ratol\xc3\xad l\xc3\xa0ser de molta precisi\xc3\xb3. Tamb\xc3\xa9 va llan\xc3\xa7ar al mercat els seus primers auriculars, els Razer Barracuda. A finals d\xe2\x80\x99any van treure un nou ratol\xc3\xad, el DeathAdder, que va superar les vendes de tots els altres ratolins que havien creat._NEWLINE_En els seg\xc3\xbcents anys Razer va treure molts altres productes que van quedar finalistes en el CES. A l\xe2\x80\x99any 2007 Razer i Microsoft van treure un teclat, el Reclusa, que va rebre el premi de millor finalista de tots els CES. Tamb\xc3\xa9 al 2009 Razer va treure el Mamba, que va ser el primer ratol\xc3\xad, per al Gaming, sense fils. _NEWLINE_En els anys 2010 i els seg\xc3\xbcents razer va treure el seu primer comandament de la Xbox, que va guanyar un premi en els CES i molts altres productes que tamb\xc3\xa9 van guanyar premis CES com el Switchblade, un PC de Gaming, els Tiamat, uns auriculars de Gaming o el Razer Blade, un altre PC de Gaming.\n_START_SECTION_\nProductes\n_START_PARAGRAPH_\nRazer \xc3\xa9s una empresa que generalment crea productes dedicats al Gaming de nivell avan\xc3\xa7at. Dins d\xe2\x80\x99aquesta gran varietat de productes hi ha Ordinadors, perif\xc3\xa8rics, com ratolins d\xe2\x80\x99alta precisi\xc3\xb3, teclats i auriculars. I tamb\xc3\xa9 Razer ha creat diferents \xe2\x80\x9cwearables\xe2\x80\x9d com un m\xc3\xb2bil i models de rellotges intel\xc2\xb7ligents.\n_START_SECTION_\nOrdinadors\n_START_PARAGRAPH_\nRazer, en tota la seva hist\xc3\xb2ria, ha tret un model de PC, el Blade, encara que n\xe2\x80\x99ha fet diverses versions posteriors. El razer Blade stealth, el Razer Blade pro i el Razer Blade 15\xe2\x80\x99.\n_START_SECTION_\nPerif\xc3\xa8rics\n_START_PARAGRAPH_\nEls perif\xc3\xa8rics s\xc3\xb3n els productes principals de Razer, la gran majoria dels productes de Razer s\xc3\xb3n ratolins i teclats d\xe2\x80\x99alta precisi\xc3\xb3 amb un temps de resposta molt curt, encara que Razer tamb\xc3\xa9 ha creat altre tipus de perif\xc3\xa8rics com auriculars._NEWLINE_- A l\xe2\x80\x99any 1999 Razer va crear el Boomslang_NEWLINE_- A l\xe2\x80\x99any 2004 Razer va crear el DiamondBlack, un dels models m\xc3\xa9s exitosos._NEWLINE_- A l\xe2\x80\x99any 2006 Razer va treure el DeathAdder, \xc3\xa9s el model m\xc3\xa9s fam\xc3\xb3s i m\xc3\xa9s venut de Razer. Tamb\xc3\xa9 va   treure el seu primer teclat, Tar\xc3\xa0ntula._NEWLINE_- A l\xe2\x80\x99any 2009 Razer va treure el Mamba, va ser el primer ratol\xc3\xad sense fils._NEWLINE_- A l\xe2\x80\x99any 2010 Razer va treure el seu teclat m\xc3\xa9s fam\xc3\xb3s i venut, el Black Widow._NEWLINE_- A l\xe2\x80\x99any 2011 Razer va treure l\xe2\x80\x99imperator i al cap d\xe2\x80\x99uns anys, al 2017 va treure el DeathAdder elite, juntament amb el Black Widow chroma v2.\n_START_SECTION_\nWearables\n_START_PARAGRAPH_\nRazer t\xc3\xa9 nom\xc3\xa9s tres wearables que s\xc3\xb3n el Razer phone, un tel\xc3\xa8fon m\xc3\xb2bil. I dos rellotges intel\xc2\xb7ligents, el Nabu i el Nabu x._NEWLINE_El Nabu i el Nabu x tenen un sistema operatiu que els permet, entre moltes altres funcions, rebre notificacions de missatgeria i de correus electr\xc3\xb2nics, comptar passes i controlar les teves constants quan fas esport. _NEWLINE_El Razer Phone va sortir a la venda a l\xe2\x80\x99any 2017 i t\xc3\xa9 8gb de RAM i 64 GB de memoria d'emmagatzematge i una pantalla de 5,7 polzades.\n_START_SECTION_\nEquips col\xc2\xb7laboradors\n_START_PARAGRAPH_\nRazer ha col\xc2\xb7laborat amb diferents equips de Gaming professionals, dels eSports, aquest conjunt d\xe2\x80\x99equips es coneixen com a equips Razer. Aquesta \xc3\xa9s una llista dels equips que col\xc2\xb7laboren amb Razer._NEWLINE_- Team SlayerS_NEWLINE_- Evil Geniuses_NEWLINE_- Team Liquid_NEWLINE_- Team Dignitas_NEWLINE_- Counter Logic Gaming_NEWLINE_- Mousesports_NEWLINE_- CJ Entus_NEWLINE_- KT Rolster_NEWLINE_- SKT Telecom T1_NEWLINE_- Team Titan_NEWLINE_- Mastermind e-Sports Club_NEWLINE_- paiN Gaming_NEWLINE_- Hanoi Full Luois_NEWLINE_- Luminosity Gaming_NEWLINE_- Unicorns of Love_NEWLINE_- Estrell_NEWLINE_- Furious Gaming"